
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/552/21.01.2009 


AVIZ

asupra propunerii legislative privind vânzarea spaţiilor aflate în proprietatea 
privată a statului sau a unităţilor administrativ-teritoriale, destinate sediilor editurilor de carte şi/sau publicaţii culturale 

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislative privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor editurilor de carte şi/sau publicaţii culturale, transmisă cu adresa Pl .-x nr. 523 din 8 septembrie 2008.

Senatul a respins această propunere legislativă în şedinţa din 30 iunie 2008, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 13 februarie 2009.

Membrii Comisei au analizat iniţiativa legislativă, ţinând cont de avizul negativ al Consiliului Legislativ nr. 373/24.03.2008 precum şi de Punctul de vedere al Guvernului, transmis cu nr.1302/03.06.2008, ce  nu susţine adoptarea  acestei iniţiative legislative.
Iniţiativa legislativă are ca obiect de reglementare vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor editurilor de carte şi/sau publicaţii culturale, în scopul creşterii interesului pentru cultura scrisă.
Domeniul este deja reglementat atât prin Legea nr.186/2003 privind susţinerea şi promovarea culturii scrise, cât şi prin Legea nr.550/2002 privind vânzarea spaţiilor comerciale proprietate privată a statului şi a celor de prestări servicii, aflate în  administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, care au prevederi  precise în acest sens..
 Pornind de la principiul constituţional al protejării şi garantării dreptului de proprietate privată, enunţat în art. 44 din Constituţia României, republicată, prin înlăturarea posibilităţii titularilor dreptului de proprietate de a dispune în mod liber de bunurile aflate în proprietatea privată a statului sau unităţilor administrativ-teritoriale, în sensul de a opta sau nu pentru vânzarea acestora, se încalcă în mod vădit dreptul acestora de a dispune în mod liber de bunurile pe care le deţin - aflate în proprietate privată a statului sau a unităţilor administrativ teritoriale  -  atribut ce ţine de esenţa dreptului de proprietate. 
În urma dezbaterilor, având în vedere cele mai sus menţionate,  membrii Comisiei au hotărât cu majoritate de voturi - 10 voturi pentru şi 1 abţinere - avizarea negativă a propunerii legislative.
Sub raport de obiectul şi conţinutul său propunerea legislativă face parte din categoria legilor organice.

PREŞEDINTE,

Raluca TURCAN
